cyanic-selkie/wikianc huggingface dataset:
ফ্রেদেরিক জোলিও-ক্যুরি
বিশ্বযুদ্ধে ভূমিকা
১৯৪০ সালে দ্বিতীয় বিশ্বযুদ্ধের শুরুতেই নাজি আগ্রাসনের প্রেক্ষাপটে জোলিও-ক্যুরি নিজস্ব নথিপত্র সংরক্ষণ করতে সমর্থ হন। ঐ নথিপত্রগুলো পরবর্তীকালে হ্যান্স ভন হেলবেন এবং লিউ কোয়ারস্কি'র মাধ্যমে ইংল্যান্ডে প্রেরণ করেন। ফ্রান্স দখলের ফলে তিনি ফরাসী প্রতিরোধ গড়ে তুলতে সক্রিয় সদস্যরূপে ন্যাশনাল ফ্রন্টে যোগ দেন। কলিন্স এবং লাপিঁয়েরে তাদের ইজ প্যারিস বার্নিং? গ্রন্থে উল্লেখ করেছেন যে, আগস্ট, ১৯৪৪ সালে ফরাসী উত্থানের সময় তিনি পুলিশের পুণর্গঠন ও অধিকারিত্ব অর্জনে ভিয়াচেস্লাভ মলোতভের সম্মানে ককটেল পার্টির আয়োজন করেছেন যা জার্মান ট্যাঙ্ক মোকাবেলায় অধিকতর উপযোগী ও সক্ষমতা প্রদর্শন করবে। ঐ সময়ে যুদ্ধের অনেকগুলো কীর্তির মধ্যে এটি ছিল একটি।
সম্মাননা
বুলগেরিয়ার সোফিয়ায় মেট্রো স্টেশনের নামকরণ জোলিও-ক্যুরি মেট্রো স্টেশন রাখা হয়েছে। এছাড়াও, কানাডার মন্ট্রিলে রাস্তার নামকরণ তার নামে করা হয়েছে।
১৯৫৮ সালে জোলিও মৃত্যুবরণ করলে তার সম্মানার্থে বিশ্ব শান্তি পরিষদ তাদের প্রবর্তিত শান্তি পদকের নাম পরিবর্তিত করে ১৯৫৯ সালে জোলিও-ক্যুরি পুরস্কার রাখে। এ পদকটি রূপার তৈরী কিন্তু বিশ্ব শান্তি পরিষদের সর্বোচ্চ সম্মাননা স্বর্ণপদক।
ডেন্টন, টেক্সাস
ডেন্টন (Denton) মার্কিন যুক্তরাষ্ট্রের টেক্সাস অঙ্গরাজ্যের একটি নগর। ড্যালাস থেকে প্রায় ৪০ মাইল উত্তরে অবস্থিত। ডেন্টনে দুইটি বিশ্ববিদ্যালয় রয়েছে - ইঊনিভার্সিটি অফ নর্থ টেক্সাস এবং টেক্সাস উইমেন্স ইঊনিভার্সিটি। শহরটি রক্‌ সঙ্গীত ও ইন্ডি (indie) সঙ্গীতের জন্যেও বিখ্যাত।
ইতিহাস
ডেন্টন কাউন্টি প্রতিষ্ঠার পরপরই ডেন্টন নগরের গোড়াপত্তন হয়। ১৮০০-এর দশকের মাঝামাঝিতে কেন্টাকির উইলিয়াম এস পিটার্স টেক্সাস কংগ্রেস থেকে ভূমি অধিকার লাভ করে পিটার্স কলোনি নাম দিয়ে এই স্থানে বসতি স্থাপন করেন। ১৮৪৩ সালে কাউন্টির দক্ষিণাংশে প্রথম বসতি শুরুর পর ১৮৪৬ সালে টেক্সাস আইন প্রণয়ন সংস্থা ডেন্টন কাউন্টি গঠনের জন্য ভোট দেয়। কাউন্টি ও শহর দুই'ই ১৮৪১ সালে খুন হওয়া ধর্ম প্রচারক ও আইনজীবী জন বি. ডেন্টনের নামানুসারে রাখা হয়।
আলেজান্দ্রো রোবাইনা
আলেজান্দ্রো রোবাইনা (২০ মার্চ ১৯১৯—১৭ এপ্রিল ২০১০) একজন কিউবান তামাক চাষী ছিলেন।
জীবনী
রোবাইনা কিউবায় অবস্থিত লা হাবানা প্রদেশের আলকুইজার জেলায় জন্মগ্রহণ করেন। তিনি বেড়ে উঠেছেন এবং জীবনের বেশির ভাগ সময় অতিবাহিত করেছেন তামাক উৎপাদনে প্রসিদ্ধ শহর পিনার ডেল রিও প্রদেশের ভুয়েল্টা আবাজো জেলায়, যেখানে তার পরিবার ১৮৪৫ সাল থেকে তামাক উৎপাদন করতো। তিনি দশ বছর বয়সে তার পরিবারের তামাক ব্যবসার সাথে যুক্ত হন যার কিছুক্ষন আগে তিনি প্রথম চুরুট ধূমপান করেন।  তার বাবা মারুতো রোবাইনা, একজন প্রশংসিত তামাক চাষী, ১৯৫০ সালে মারা যাওয়ার পর তিনিই চাষের কাজের দায়িত্ব গ্রহণ  করেন এবং ১৯৫৯ সালের পর কিউবা বিপ্লবের সময় যখন আবাদি জমির কাজগুলো প্রায়ই সমবায় সমিতিগুলো দ্বারা চলছিল, সেই সময়ও তিনি একজন স্বাধীন চাষী ছিলেন। ২০০৬ সালে সিগার অ্যাফিসিওনাডো  নামক সাময়িক পত্রিকার সাথে এক সাক্ষাৎকারে রোবাইনা বলেছিলেন যে তিনি ফিদেল ক্যাস্ট্রোর সাথে কথা বলেন এবং তিনি বলেছিলেন, “ফিদেল, আমি সমবায় কিংবা রাষ্ট্রীয় খামার পছন্দ করি না এবং সেটিই পারিবারিক ভাবে আমার তামাক উৎপাদনে সর্বোত্তম পথ ছিল। সে আমাকে একটি সমবায় সমিতিতে যোগদান করাতে চাচ্ছিল এবং আমি তাতে না করে দেই।“
রোবাইনার জমিতে যেই তামাক উৎপাদন হত প্রায়ই সেটিকে অন্যান্য গুলোর তুলনায় সর্বোত্তম বলা হতো এবং কহিবা ও হোয়ো ডি মন্টেরেয় নামক ভালো ভালো চুরুট প্রতিষ্ঠান গুলো এই তামাক ব্যবহার করতো। রোবাইনা নিজেই নিজেকে “কিউবার তামাকের গডফাদার” উপাধি দিয়েছিলেন।
নব্বই এর দশকে, রোবাইনা কিউবা সরকার থেকে সেই দেশের সর্বোত্তম তামাক উৎপাদনকারী হিসেবে স্বীকৃতি পায়। শিল্পে রোবাইনার এরূপ অবদানের প্রতি সম্মান জানাতে কিউবার সরকারি প্রতিষ্ঠান হাবানস এস. এ. ১৯৯৭ সালে ভেগাস রোবাইনা নামক একটি চুরুটের প্রতিষ্ঠান প্রতিষ্ঠা করেছিল যদিও চুরুট বিশেষজ্ঞরা রোবাইনার চুরুটগুলোতে ব্যবহৃত তামাক সনাক্তকরণে অনেক চেষ্টা করেছিলেন এবং রোবাইনা কখনোই তাদের নির্দিষ্ট উত্তর দেয় নি। রোবাইনা ছিলেন একমাত্র তামাক উৎপাদনকারী যার নামানুসারে কিউবান চুরুট এর নাম ছিল এবং কয়েক দশক বিশ্বে একজন কিউবার বেসরকারি তামাক এবং চুরুট উৎপাদনকারীদের প্রতিনিধি হিসেবে ভ্রমণ করেছিলেন। তিনি বয়স্ক হওয়ার পর তার ভ্রমণ কমে যায়। এসময় হাজারো চুরুট প্রেমী ও পর্যটকরা তার বাড়িতে এসে সাক্ষাত করতেন এবং চারা রোপণ করতেন।
মৃত্যু
২০০৯ সালে রোবাইনার ক্যান্সার শনাক্ত হয় এবং পিনার ডেল রিও এর স্যান লুইস শহরের নিকটে অবস্থিত তার তামাক বাগান বাড়িতে তিনি মারা যান। তার মৃত্যুর কয়েক বছর আগে তিনি তার আবাদের বেশিরভাগ কাজ তার নাতি হিরোশির কাছে হস্তান্তর করেন।
হাডার্সফিল্ড টাউন অ্যাসোসিয়েশন ফুটবল ক্লাব
ঘরোয়া ফুটবলে, হাডার্সফিল্ড টাউন এপর্যন্ত ৭টি শিরোপা জয়লাভ করেছে; যার মধ্যে তিনটি প্রিমিয়ার লিগ, একটি ইএফএল চ্যাম্পিয়নশিপ এবং একটি এফএ কাপ শিরোপা রয়েছে। নাথান ক্লার্ক, অ্যান্ডি বুথ, ড্যানি ওয়ার্ড, মার্কাস স্টুয়ার্ট এবং পাভেল অ্যাবোটের মতো খেলোয়াড়গণ হাডার্সফিল্ড টাউনের জার্সি গায়ে মাঠ কাঁপিয়েছেন।
ইতিহাস
ক্লাব প্রতিষ্ঠার প্রায় ১২ বছর পর, ১৯২০–২১ মৌসুমে হাডার্সফিল্ড টাউন প্রথমবারের মতো ইংল্যান্ডের পেশাদার ফুটবলের শীর্ষ স্তর ফুটবল লিগ প্রথম বিভাগে অংশগ্রহণ করতে সক্ষম হয়েছিল। ১৯২০ সালের সালের ২৮শে আগস্ট তারিখে, ফুটবল লিগ প্রথম বিভাগে ক্লাব ইতিহাসে নিজেদের প্রথম ম্যাচে অ্যামব্রোজ ল্যাংলির অধীনে হাডার্সফিল্ড টাউন প্রেস্টন নর্থ এন্ডের বিরুদ্ধে ১–০ গোলের ব্যবধানে জয়লাভ করেছিল। ১৯২০–২১ ফুটবল লিগ প্রথম বিভাগে হাডার্সফিল্ড টাউন ১৫টি জয় এবং ৯টি ড্রয়ে সর্বমোট ৩৯ পয়েন্ট অর্জন করে পয়েন্ট তালিকায় ১৭তম স্থান অর্জন করেছিল, যেখানে জ্যাক সোয়ান ৮টি গোল করে লিগে হাডার্সফিল্ড টাউনের হয়ে সর্বোচ্চ গোলদাতা হয়েছিলেন।
১৯৯২ সালের বাংলাদেশী চলচ্চিত্রের তালিকা
১৯৯২ সালে বাংলাদেশে ৭২টি চলচ্চিত্র মুক্তি পায়।
সোয়াচ অব নো গ্রাউন্ড মেরিন সংরক্ষিত এলাকা
সোয়াচ অব নো গ্রাউন্ড মেরিন সংরক্ষিত এলাকা (Swatch of No Ground marine protected area) বাংলাদেশের বঙ্গোপসাগরে অবস্থিত একটি সংরক্ষিত এলাকা। ২০১৪ সালের ২৭ অক্টোবর এটি প্রতিষ্ঠিত হয়। জায়গা নিয়ে এই সংরক্ষিত এলাকাটি গঠিত।
অবস্থান
সোয়াচ অব নো গ্রাউন্ড হচ্ছে একটি ১৪ কিলোমিটার ব্যাপী বঙ্গোপসাগরের গভীর খাদ। এটি সুন্দরবনের দুবলার চর থেকে ৩০ কিলোমিটার দূরে অবস্থিত। গভীরতম এই উপত্যকার রেকর্ডকৃত আয়তন প্রায় ১৩৪০ মিটার এবং গড় গভীরতা প্রায় ১২০০ মিটার। এখানকার ডুবো গিরিখাত বঙ্গীয় উপবদ্বীপের অংশ, যা বিশ্বের বৃহত্তম ডুবো গিরিখাত।
ইতিহাস
কথিত আছে, এখানেই ১৮৬৩ সালে গ্যাডফ্লাই নামে ২১২ টন ওজন বিশিষ্ট গানবোট ভারত থেকে ইংল্যান্ডে বিপুল পরিমাণ ধনরত্ন নিয়ে যাওয়ার সময় ঝড়ের কবলে পড়ে ডু্বে যায়।
জীব বৈচিত্র্য
এই অঞ্চলে বিভিন্ন প্রজাতির তিমি, সামুদ্রিক কচ্ছপ, মাছ এবং সামুদ্রিক পাখিদের উল্লেখযোগ্য জীববৈচিত্র্য রয়েছে। অতীতের গবেষণার তথ্য অনু্যায়ী, এখানে প্রধানত বিভিন্ন প্রজাতির তিমি, মূল প্রজাতির মধ্যে রয়েছে ব্রাইডস তিমি, স্পিনার ডলফিন, ইন্দো-প্যাসিফিক বটলনোজ ডলফিন, ইন্দো-প্যাসিফিক হাম্পব্যাক ডলফিন, প্যানট্রপিকাল স্পটড ডলফিন, ইরাওয়াড্ডি ডলফিন, ইন্দো-প্যাসিফিক ফিনলেস পোরপোইস এবং প্রজাতির মধ্যে রয়েছে কম-ডোলফিনস, ফ্রেক্স-ফ্রেসেডস এবং রোপস দেখতে পাওয়া যায়। কিছু প্রজাতি জিনগতভাবে অনন্য এবং বিপন্ন প্রজাতির মধ্যে আক্রমণকারী তিমিও রয়েছে।
এই এলাকায় তিমি হাঙর, হ্যামারহেড হাঙর, টুনাস, গ্রুপার, হকসবিল কচ্ছপ, অলিভ রিডলি কচ্ছপ, মাস্কড বুবিস, গ্রেট ব্ল্যাক-ব্যাকড গল, ক্রেস্টেড টার্নস, সাঁতার কাটা কাঁকড়া ইত্যাদির মতো অন্যান্য উল্লেখযোগ্য বন্যপ্রাণী রয়েছে।
অ্যানাপলিস, মেরিল্যান্ড
থাম্ব|মেরিল্যান্ডের একটি গুরুত্বপূর্ণ স্থান। অ্যানাপলিস মার্কিন যুক্তরাষ্ট্রের মেরিল্যান্ড অঙ্গরাজ্যের রাজধানী ও অ্যান আরুন্ডেল কাউন্টির আসন। সেভার্ন নদীর উৎসমুখে, চেসাপিক উপসাগরের তীরবর্তী এলাকায় অ্যানাপলিস অবস্থিত। বাল্টিমোরের ২৫ মাইল দক্ষিণে ও ওয়াশিংটন ডিসির ৩০ মাইল পূর্বে শহরটির অবস্থান। শহরটি বাল্টিমোর-ওয়াশিংটন মেট্রোপলিটন এলাকার অংশ। ২০১০ সালের আদমশুমারি অনুযায়ী এর জনসংখ্যা ৩৮,৩৯৪।
১৬৪৯-১৮০৮
ভার্জিনিয়া থেকে নির্বাসিত সংস্কারপন্থীরা উইলিয়াম স্টোন(১৬০৩-১৬৬০) এর নেতৃত্বে মেরিল্যান্ড প্রদেশে সেভার্ন নদীর উত্তর তীরে বসতি স্থাপন করে। বসতির নাম ছিল "প্রভিডেন্স।" তারপর তারা দক্ষিণে নতুন করে বসতি স্থাপন করেন। বসতির নাম ছিল- প্রথমে "টাউন অ্যাট প্রক্টরস", "টাউন অ্যাট সেভার্ন" ও সর্বশেষে "অ্যান আরুন্ডেলস টাউন।"
১৬৫৪ সালে তৃতীয় ইংরেজ গৃহযুদ্ধের পর সংসদপন্থীরা মেরিল্যান্ড উপনিবেশ দখল করে নেয়। তখন স্টোন পালিয়ে দক্ষিণে পোটোম্যাক নদী-তীরবর্তী এলাকায় আশ্রয় নেন। লর্ড বাল্টিমোরের নির্দেশে স্টোন রাজতন্ত্রী বাহিনীর প্রধান হিসেবে প্রভিডেন্সে ফিরে আসেন। ১৬৫৫ সালে এখানে উত্তর আমেরিকার ঔপনিবেশিক যুগের প্রথম নৌযুদ্ধ সংঘটিত হয়, যা সেভার্নের যুদ্ধ নামে পরিচিত। যুদ্ধে স্টোন পরাজিত হন এবং তাকে গ্রেপ্তার করা হয়। লেফটেন্যান্ট জেনারেল জোসিয়াস ফেনডাল গভর্নর হিসেবে তার স্থলাভিষিক্ত হন। দ্বিতীয় চার্লস রাজত্ব ফিরে পেলে ১৬৬০ সালে ফিলিপ ক্যালভার্ট গভর্নর নিযুক্ত হন।
১৬৯৪ সালে গভর্নর থমাস লরেন্সের ক্যাথলিক সরকার উৎখাত হয়। তখন ফ্রান্সিস নিকোলসন গভর্নর নিযুক্ত হয়ে রাজধানী অ্যান আরুন্ডেলস টাউনে রাজধানী স্থানান্তর করেন। ডেনমার্ক ও নরওয়ের রাজকুমারী অ্যানের নামানুসারে তিনি এর নাম দেন অ্যানাপলিস। ১৭০৮ সালে একে স্থানীয় শাসনের আওতাভুক্ত করা হয়।
আমেরিকান গৃহযুদ্ধের সময় অ্যানাপলিস দ্রুত উন্নতি লাভ করতে থাকে। এটি আটলান্টিক মহাসাগর-পথে দাসব্যবসা ও যুক্তরাষ্ট্রে পণ্য প্রবেশের অন্যতম কেন্দ্র ছিল। জোনাস গ্রিন ১৭৪৫ সালে এখানে মেরিল্যান্ড গেজেট পত্রিকা প্রতিষ্ঠা করেন। ১৭৬৯ সালে এখানে একটি রঙ্গমঞ্চ স্থাপিত হয়। ১৭৮০ সালে বাল্টিমোর শহরে বন্দর নির্মিত হলে অ্যানাপলিস বন্দরে ব্যবসায়িক কার্যক্রম স্থবির হয়ে পড়ে।
প্যারিস চুক্তি স্বাক্ষরের পর অ্যানাপলিস যুক্তরাষ্ট্রের অস্থায়ী রাজধানী হয়। ১৭৮৩ সালের ২৬ নভেম্বর থেকে ১৭৮৪ সালের ৩ জুন অ্যানাপলিসে মার্কিন কংগ্রেসের কার্যক্রম পরিচালিত হয়। ১৭৮৩ সালের ২৩ ডিসেম্বর জর্জ ওয়াশিংটন এখানে সেনাপ্রধানের পদ থেকে অব্যাহতি নেন।
১৮৬১ সালের ২৪শে এপ্রিল নৌ-একাডেমি অ্যানাপলিস শহরে বিমানঘাঁটি স্থানান্তরিত করে।
প্যারোলে থাকা সৈনিকদের আবাসনের জন্য ১৮৬১ সালে সেন্ট জনস কলেজ প্রাঙ্গণে একটি অস্থায়ী ক্যাম্প প্রতিষ্ঠিত হয়। পরবর্তীতে ফরেস্ট ড্রাইভ এলাকায় দ্বিতীয় ও এল্কব্রিজ রেলসড়কে তৃতীয় ক্যাম্প প্রতিষ্ঠিত হয়।
১৯০০ সালে অ্যানাপোলিসের জনসংখ্যা ছিল ৮,৬৫৫। ১৯০৬ সালের ২১শে ডিসেম্বর হেনরি ডেভিস নামের এক অধিবাসীকে অন্যান্য বাসিন্দারা মিলে হত্যা করে। এজন্য আজ পর্যন্ত কারো শাস্তি হয়নি।
১৯৪০ সালের জুলাইয়ে লুক্সেমবার্গের রানি শার্লট অ্যানাপলিস আগমন করেন এবং দ্বিতীয় বিশ্বযুদ্ধের পূর্ব পর্যন্ত নির্বাসিত জীবন যাপন করেন।
দ্বিতীয় বিশ্বযুদ্ধ, কোরীয় যুদ্ধ ও ভিয়েতনাম যুদ্ধের সময় এখানে অনেকগুলো যুদ্ধজাহাজ নির্মিত হয়।
২০০৩ সালের ১৮-১৯ সেপ্টেম্বর এখানে ইসাবেল নামক ক্রান্তীয় ঘূর্ণিঝড় সংঘটিত হয়, যার ফলে প্রচুর ক্ষয়-ক্ষতি সাধিত হয়।
২০১৮ সালে ক্যাপিটাল গেজেট পত্রিকা কার্যালয়ে জ্যারড রামোস পাঁচজন সাংবাদিককে হত্যা করে।
অ্যানাপলিস শান্তি সম্মেলন
আমেরিকান পররাষ্ট্রমন্ত্রী কন্ডোলিজা রাইস ২০০৭ সালে অ্যানাপলিসে ইসরাইল-ফিলিস্তিন শান্তি প্রক্রিয়া আয়োজনের ঘোষণা দেন। এতে ইসরাইলের প্রধানমন্ত্রী এহুদ ওলমার্ট ও ফিলিস্তিনের রাষ্ট্রপতি মাহমুদ আব্বাস যোগদান করেন। ২৬ নভেম্বর এটি আয়োজিত হয়।
ভূগোল
অ্যানাপলিস ওয়াশিংটন ডিসির কাছে অবস্থিত নিকটতম রাজ্য-রাজধানী।
আদমশুমারি ব্যুরোর তথ্যানুযায়ী, অ্যানাপলিসের আয়তন ২০.৯৮ বর্গকিলোমিটার। এর ১৮.৬ বর্গকিলোমিটার স্থল ও ২.৩৮ বর্গকিলোমিটার জল।
অ্যানাপলিসের জলবায়ু আর্দ্র উপক্রান্তীয় ধরনের। এর গ্রীষ্মকাল উষ্ণ ও আর্দ্র, শীতকাল ঠাণ্ডা। সারাবছর শহরে বৃষ্টিপাত হয়। সমুদ্রপৃষ্ঠ থেকে কম উচ্চতা ও চেসাপিক উপসাগরের নিকটবর্তী হওয়ার কারণে অ্যানাপলিসে মাঝারি দৈর্ঘ্যের বসন্তকাল দেখা যায়।
জনমিতি
২০১০ এর আদমশুমারি অনুযায়ী অ্যানাপলিসের জনসংখ্যা ৩৮,৩৯৪। এখানে ৮,৭৭৬টি পরিবার বসবাস করে। শহরের জনসংখ্যার ঘনত্ব প্রতি বর্গকিলোমিটারে ২,০৬৪.৬ জন। বাসিন্দাদের ৬০.১% শ্বেতাঙ্গ, ২৬% আফ্রিকান আমেরিকান, ০.৩% আদিবাসী আমেরিকান ও ২.১% এশীয়। হিস্পানিক ও লাতিনোরা বাসিন্দাদের ১৬.৮%।
শহরের পরিবারগুলোর গড় আয় ৫৬,৯৮৪ ডলার। পুরুষদের গড় আয় ৩৯,৫৪৮ ও নারীদের গড় আয় ৩০,৭৪১ ডলার। শহরের মাথাপিছু আয় ২৭,১৮০ ডলার। ৯.৫% পরিবার ও ১২.৭% বাসিন্দা দারিদ্র্যসীমার নিচে বসবাস করে। এদের মধ্যে ২০.৮% এর বয়স ১৮ এর নিচে ও ১০.৪% এর বয়স ৬৫ এর সমান বা বেশি।
স্ন্যাপসিড
স্ন্যাপসিড হলো আইওএস এবং অ্যান্ড্রয়েডের জন্য বর্তমানে গুগলের মালিকানাধীন এবং পূর্বে নিক সফটওয়্যার দ্বারা নির্মিত একটি ফটো-এডিটিং অ্যাপ্লিকেশন, যা ব্যবহারকারীদের ছবিগুলি উন্নত করে তুলতে এবং ডিজিটাল ফিল্টার প্রয়োগ করতে সম্ভব করে।
ইতিহাস
নিক সফটওয়্যার মূলত ২০১১ সালের জুনে আইপ্যাডে স্ন্যাপসিড চালু করেছিল এবং এটি অ্যাপল দ্বারা ২০১১ সালে "আইপ্যাড অ্যাপ অব দ্য ইয়ার"-এ অভিহিত হয়েছিল। আইপ্যাড সংস্করণের সাফল্যের ভিত্তিতে নিক আগস্ট ২০১১-এ আইফোনের জন্য স্ন্যাপসিড চালু করেছিল। পরে ফেব্রুয়ারি ২৭, ২০১২-এ স্ন্যাপসিড অ্যাপটি মাইক্রোসফট উইন্ডোজের জন্য ঘোষিত হয়েছিল।
পরবর্তীতে গুগল দায়িত্ব গ্রহণের পর অ্যান্ড্রয়েডের জন্য ২০১২ সালের ডিসেম্বরে স্ন্যাপসিড প্রকাশ করেছিল এবং স্ন্যাপসিডের ডেস্কটপ সংস্করণ বন্ধ করে দেওয়া হয়েছিল।
২০১৫ সালের ৯ এপ্রিল নিক আইওএস এবং অ্যান্ড্রয়েডের জন্য স্ন্যাপসিড ২.০ প্রকাশ করেছিল এবং অ্যপটিতে নতুন সরঞ্জাম, বৈশিষ্ট্য এবং একটি প্রাণবন্ত ব্যবহারকারী ইন্টারফেস যুক্ত করা হয়েছিল।
বৈশিষ্ট্যাবলী
স্ন্যাপসিড ব্যবহারকারীরা বিভিন্ন ইফেক্ট এবং উন্নত ফিচার ব্যবহার করে ছবিগুলি সম্পাদনা করতে পারেন। বিকল্পভাবে, ব্যবহারকারীরা রঙের একটি "স্বয়ংক্রিয়" সমন্বয় বেছে নিতে পারেন। স্ন্যাপসিড ব্যবহারকারীদের সম্পাদিত কর্ম সম্পাদনা ইতিহাসে সংরক্ষণ করতে পারে এবং এর আগের যে কোনও কর্মে পুনর্নির্দেশ করতে পারে। এটি ডিফল্ট ফিল্টার এবং এডিটিং ফিচার ব্যবহার করে ফিল্টার সংমিশ্রণগুলি তৈরি এবং সংরক্ষণ করতে পারে। বিশেষ ইফেক্ট এবং ফিল্টারগুলির তালিকার মধ্যে ড্রামা, গ্রঞ্জ, ভিনটেজ, সেন্টার-ফোকাস, ফ্রেম এবং একটি টিল্ট শিফট (যেটি ছবিগুলোর মাপ পরিবর্তন করে) অন্তর্ভুক্ত। স্ন্যাপসিডে ব্যবহারকারীরা আরও ভাল মানের সম্পাদনার জন্য চিত্রের আমদানি করতে পারে। স্ন্যাপসিড ২.০ লেন্স ব্লার, গ্ল্যামার গ্লো, এইচডিআর স্কেপ এবং নয়ারের মতো নতুন ফিল্টার উপস্থাপন করেছে এবং পরিষ্কার ব্যবহারকারী ইন্টারফেসের সাহায্যে টুলস সেকশন পুনরায় বিন্যাস করছে। ব্যবহারকারীরা ফেসবুক এবং ইনস্টাগ্রামের মতো সামাজিক যোগাযোগের সাইটগুলিতে ছবিগুলি সরাসরি শেয়ার করতে পারেন।
ইউনিয়ন একাডেমি সিনিয়র সেকেন্ডারি স্কুল, নয়াদিল্লি
ইউনিয়ন একাডেমি সিনিয়র সেকেন্ডারি স্কুল, নয়াদিল্লি ভারতের নয়াদিল্লি এলাকার রাজা বাজারে অবস্থিত। প্রাক্তন ভারতীয় হকি কোচ রাজিন্দর সিং এই স্কুলের ফিল্ড হকি দলের কোচ ছিলেন।
অ্যাশলে উডকক
অ্যাশলে জেমস উডকক (Ashley Woodcock; জন্ম: ২৭ ফেব্রুয়ারি, ১৯৪৭) অ্যাডিলেড এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার ও কোচ। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭৪ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
প্রিন্স আলফ্রেড কলেজে পড়াশুনো করেছেন অ্যাশলে উডকক। এখানে থাকাকালে ভবিষ্যতের অস্ট্রেলীয় টেস্ট ক্রিকেট অধিনায়ক গ্রেগ চ্যাপেলের সাথে ঘনিষ্ঠ বন্ধুত্বমূলক সম্পর্ক গড়ে উঠে। এরপর অ্যাডিলেড বিশ্ববিদ্যালয়ে ভর্তি হন। ১৯৬৭-৬৮ মৌসুম থেকে ১৯৭৮-৭৯ মৌসুম পর্যন্ত অ্যাশলে উডককের প্রথম-শ্রেণীর খেলোয়াড়ী জীবন চলমান ছিল। বিশ্বস্ত উদ্বোধনী ব্যাটসম্যান হিসেবে অ্যাশলে উডককের সুনাম ছিল।
আন্তর্জাতিক অঙ্গনে নিজেকে মেলে ধরতে না পারলেও সাউথ অস্ট্রেলিয়া দলে নয় বছর নিয়মিতভাবে খেলায় অংশগ্রহণ করেছেন। ১৯৭৪-৭৫ মৌসুমের পর থেকে তার খেলার মান ক্রমশঃ নিম্নমূখী হতে থাকে। দুই বছরের মধ্যে কার্যত তার খেলোয়াড়ী জীবন শেষের দিকে চলে যায়। এ পর্যায়ে তার বয়স ছিল ৩০।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন অ্যাশলে উডকক। ২৬ জুন, ১৯৭৪ তারিখে অ্যাডিলেডে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। ৩১ মার্চ, ১৯৭৪ তারিখে ক্রাইস্টচার্চে একই দলের বিপক্ষে একমাত্র ওডিআইয়ে অংশ নেন তিনি।
১৯৭৪ সালের প্রথমদিকে নিউজিল্যান্ডের বিপক্ষে অংশগ্রহণকৃত আনুষ্ঠানিক আন্তর্জাতিক খেলাগুলোয় অংশ নিয়েছিলেন। সিরিজের তৃতীয় ও নিজস্ব একমাত্র টেস্ট খেলাটি অ্যাডিলেডে জানুয়ারি মাসে খেলেন। কিথ স্ট্যাকপোলের সাথে ব্যাটিং উদ্বোধনে নেমেছিলেন তিনি। একমাত্র ইনিংসটিতে ২৭ রান সংগ্রহ করেন।
১৯৭১-৭২ মৌসুমে বাদ-বাকী বিশ্ব একাদশের বিপক্ষে একটি অনানুষ্ঠানিক টেস্টে অংশ নেন। ৫ ও ১৬ রান তুলেছিলেন তিনি।
দি অ্যানিম্যাল্‌স
দি অ্যানিম্যাল্‌স ব্রিটিশ রিদম অ্যান্ড ব্লুজ এবং রক ব্যান্ড, যেটি ১৯৬০-এর দশকের গোড়ার দিকে ইংল্যান্ডের নিউক্যাসল আপন টাইনে গঠিত হয়েছিল। পরবর্তীতে, খ্যাতি লাভের পর ১৯৬৪ সালে ব্যান্ডটি লন্ডনে চলে আসে। অ্যানিম্যাল্‌স তাদের কর্কশ, ব্লুজি শব্দ এবং এরিক বার্ডনের ভাব-গভীর কণ্ঠস্বরের জন্য পরিচিত ছিল। উদাহরণস্বরূপ তাদের স্বাক্ষর সঙ্গীত এবং ট্রান্সটল্যান্টিক নম্বর ১ হিট একক, "হাউস অব দা রাইজিং সান", পাশাপাশি "উই গট্টা গেট আউট অব দিস প্লেস", "ইট'স মাই লাইফ", "আ'ম ক্রায়িং" এবং "ডোন'ট লেট মি বি মিসআন্ডারস্টুড"। ব্যান্ডটি ভারসাম্যপূর্ণ দৃঢ়, রিদম অ্যান্ড ব্লুজ-ওরিয়েন্টেড অ্যালবাম উপাদানের বিরুদ্ধে রক-এজযুক্ত পপ একক এবং আমেরিকাতে ব্রিটিশ আগ্রাসনের অংশ ছিল।
অ্যাশলে উডকক
ব্যক্তিগত জীবন
১৯৮০-এর দশকের মাঝামাঝি সময় স্থানীয় ক্লাব ক্রিকেটে কোচের দায়িত্বে ছিলেন। রাগবি ইউনিয়নের নিউক্যাসল ফ্যালকন্স ও অ্যাডিলেড থার্টিসিক্সার্সের দক্ষতা প্রকল্প এবং শক্তিমত্তা ও শর্ত বিষয়ের দায়িত্বপ্রাপ্ত হন। পরবর্তীতে বেন্ডিগো’র লা ট্রোব বিশ্ববিদ্যালয়ে প্রভাষক হিসেবে যোগদান করেন। ২০১৭ সালে অ্যাডিলেডভিত্তিক কেনসিংটন ক্রিকেট ক্লাবে কোচিং পরিচালক হিসেবে নিযুক্তি লাভ করেন।
দি অ্যানিম্যাল্‌স
অ্যানিম্যাল্‌স, ১৯৬০-এর দশকের মাঝামাঝি সময়ে অসংখ্য কর্মী পরিবর্তন করেছিল এবং দুর্বল ব্যবসায়ের ব্যবস্থাপনায় ভুগেছিল। এরিক বার্ডন অ্যান্ড দি অ্যানিম্যাল্‌স নামের অধীনে তাদের বহুল-পরিবর্তিত কর্মসঞ্চালন ক্যালিফোর্নিয়ায় স্থানান্তরিত হয় এবং ঘাটের দশকের শেষে বিচ্ছিন্ন হওয়ার পূর্বে "সান ফ্রান্সিসকান নাইট্‌স", "হোয়েন আই ওয়াজ ইয়াং" এবং "স্কাই পাইলট"-এর মতো হিট গানের মাধ্যমে সাইকেডেলিক এবং হার্ড রক ব্যান্ড হিসাবে বাণিজ্যিক সাফল্য অর্জন করেছিল। সামগ্রিকভাবে, ইউকে একক চার্ট এবং ইউএস বিলবোর্ড হট ১০০ তালিকায় দলটির শীর্ষ বিশটি হিট গান অন্তর্ভুক্ত ছিল।
দলটির প্রথমিক এবং মূল সদস্য এরিক বার্ডন, অ্যালান প্রাইস, চাস চ্যান্ডলার, হিলটন ভ্যালেন্টাইন এবং জন স্টিল ১৯৬৮ সালে নিউক্যাসলে ওয়ান-অব বেনিফিট কনসার্টের জন্য পুনরায় মিলিত হয়েছিল। পরবর্তীতে তারা ১৯৭৫ এবং ১৯৮৩ সালে সংক্ষিপ্ত প্রত্যাবর্তন করেছিল। সে সময় থেকে বিভিন্ন নামে মূল সদস্যদের পুনরায় বেশ-কয়েকটি আংশিক দলবদ্ধকরণ ঘটেছিল। ১৯৯৪ সালে অ্যানিম্যাল্‌স রক অ্যান্ড রোল হল অব ফেমের অন্তর্ভুক্ত হয়।
পুরস্কার এবং মনোনয়ন
{| class=wikitable ! বছর !! পুরস্কার !! কাজ !! বিভাগ !! ফলাফল
ইনস্টিটিউট অব চার্টার্ড সেক্রেটারিজ অব বাংলাদেশ
ইনস্টিটিউট অব চার্টার্ড সেক্রেটারিজ অব বাংলাদেশ (আইসিএসবি) চার্টার্ড সেক্রেটারি অ্যাক্ট ২০১০ এর অধীনে ২০১০ সালে প্রতিষ্ঠিত। বাংলাদেশের কোম্পানি সচিবদের প্রশিক্ষণের জন্য একটি পাবলিক ইনস্টিটিউট। এ ইনস্টিটিউট একটি সংবিধিবদ্ধ সংস্থা, যা বাংলাদেশ সরকারের বাণিজ্য মন্ত্রণালয়ের অধীনে চলে।
ইতিহাস
ইনস্টিটিউট অফ চার্টার্ড সেক্রেটারি অ্যান্ড ম্যানেজারস অফ বাংলাদেশ (আইসিএসএমবি), একটি জাতীয় পেশাদার ইনস্টিটিউট, ১৯৯৪ সালের জুলাই মাসে কোম্পানিজ আইন ১৯৯৪ এর লাইসেন্সে প্রতিষ্ঠিত হয়েছিল। এরপরে, জুন ২০১০-তে সংসদ সর্বসম্মতিক্রমে চার্টার্ড সেক্রেটারি বিল ২০১০ পাস করে। ২০১০ সালের ১ জুন, ইনস্টিটিউট অব চার্টার্ড সেক্রেটারীজ অব বাংলাদেশ (আইসিএসবি) এর পর থেকে চার্টার্ড সেক্রেটারি অ্যাক্ট, ২০১০-এর অধীনে একটি সংবিধিবদ্ধ সংস্থাতে রূপান্তরিত হয়েছে। বাংলাদেশের চার্টার্ড সেক্রেটারি ইনস্টিটিউটটি ১৩ জন নির্বাচিত সদস্য এবং বাংলাদেশ সরকারের ৫ জন মনোনীত কাউন্সিল দ্বারা পরিচালিত হয়। আইপিএসবি জাতীয় পুরস্কার ২০১৪ কর্পোরেট গভর্নেন্স এক্সিলেন্সের জন্য ২০১৫ নভেম্বর মাসে অনুষ্ঠিত হয়েছিল এবং তৃতীয় আইসিএসবি জাতীয় পুরস্কারের জন্য কর্পোরেট পর্ষদ সোনারগাঁও হোটেলে ২৪ শে ডিসেম্বর, ২০১৬ সালে অনুষ্ঠিত হয়।
প্রশিক্ষণ কোর্স
চার্টার্ড সেক্রেটারিয়াল কোর্সটি আইসিএসবি ইনস্টিটিউট কর্তৃক প্রদত্ত সর্বাধিক পেশাদার ডিগ্রি। সিএস কোর্সে ৫ টি সেমিস্টারে আড়াই বছরের কোর্স চলাকালীন ১৮ টি পেপার থাকে। প্রতিটি কাগজে 100 নম্বর রয়েছে। এটি এক বছরের মধ্যে দু'বার কোর্স অফার করে, জানুয়ারী থেকে ডিসেম্বর মাসে জুন সেশন এবং জুলাই-ডিসেম্বরের অধিবেশন জুনে। শিক্ষার্থীর হ্যান্ডবুকটিতে এর একাডেমিক পেশাদার কোর্সের বিশদ রয়েছে। সচিবালয় মানও বজায় থাকে।
অন্যান্য পেশাদার সংস্থার সাথে তুলনা
আইসিএসবির মূল কাজটি হলো বাংলাদেশের ব্যাংক, বীমা এবং অন্যান্য আর্থিক প্রতিষ্ঠানে কর্পোরেট প্রশাসন নিশ্চিত করার জন্য পেশাদার তৈরি করা। বাংলাদেশে, ইনস্টিটিউট অব চার্টার্ড অ্যাকাউন্ট্যান্টস অব বাংলাদেশ, ইনস্টিটিউট অফ কস্ট এন্ড ম্যানেজমেন্ট অ্যাকাউন্টেন্টস্ অব বাংলাদেশ, বাংলাদেশ ইনসিওরেন্স একাডেমি এবং আইসিএসবি নিজে দেশের আর্থিক সেবা শিল্পের জন্য যথাক্রমে চার্টার্ড অ্যাকাউন্ট্যান্টস, কস্ট অ্যান্ড ম্যানেজমেন্ট অ্যাকাউন্ট্যান্টস, চার্টার্ড বিমাকারক এবং চার্টার্ড সেক্রেটারি তৈরি করে।
আন্তর্জাতিক অধিভুক্তি
ইনস্টিটিউটের নিম্নলিখিত সংস্থার সাথে সম্পর্কিত রয়েছে:
আবদুল কুদ্দুস
এই নাম দ্বারা বুঝানো হতে পারে:
দ্য ফাইনম্যান লেকচার্স অন ফিজিক্স
দ্য ফাইনম্যান লেকচার্স অন ফিজিক্স ১৯৬৪ সালে প্রকাশিত একটি পদার্থবিজ্ঞানের পাঠ্যবই। এর রচয়িতা রিচার্ড ফাইনম্যান, রবার্ট বি লেইটন এবং ম্যাথু লিনজি স্যান্ডস. ১৯৬১-১৯৬৩ সালে ক্যালিফোর্নিয়া ইন্সটিটিউট অফ টেকনোলজিতে ফাইনম্যানের দেয়া লেকচারের উপর ভিত্তি করে এই বইসমূহ রচিত। এর মধ্যে রয়েছে গণিত, তড়িৎচৌম্বকত্ব, নিউটনীয় পদার্থবিজ্ঞান, কোয়ান্টাম পদার্থবিজ্ঞান এবং অন্যান্য বিজ্ঞানের সাথে পদার্থবিজ্ঞানের সম্পর্ক।
বৈশালী জেলা
বৈশালী জেলা হল ভারতের বিহার রাজ্যের ৩৯টি জেলার অন্যতম। মহাভারত এবং বৌদ্ধ ও জৈন ইতিহাসে উল্লিখিত প্রাচীন মিথিলা অঞ্চলের বৈশালী শহরের নামে এই জেলার নামকরণ করা হয়েছে। এই জেলাটি তিরহূত বিভাগের অন্তর্গত।
প্রাচীন বৈশালী
বৌদ্ধ ও জৈন ধর্মগ্রন্থগুলিতে অসংখ্যবার বৈশালী শহরের উল্লেখ পাওয়া যায়। এর থেকে বৈশালী ও অন্যান্য মহাজনপদগুলি সম্পর্কে অনেক তথ্য পাওয়া যায়। এই তথ্যের ভিত্তিতে জানা যায়, খ্রিস্টপূর্ব ৫৬৩ অব্দে গৌতম বুদ্ধের জন্মের আগে খ্রিস্টপূর্ব ৬ষ্ঠ শতাব্দীতে বৈশালী প্রতিষ্ঠিত হয়েছিল। অর্থাৎ, এটিই ছিল বিশ্বের প্রথম প্রজাতন্ত্র।
মহাবীর বৈশালীতে জন্মগ্রহণ করেছিলেন। গৌতম বুদ্ধ তার শেষ উপদেশ বৈশালীতে প্রদান করেছিলেন এবং এখানেই তার পরিনির্বাণের কথা ঘোষণা করেছিলেন। বহু লোককথা ও বৌদ্ধ সাহিত্যে উল্লিখিত বিশিষ্ট রাজনর্তকী আম্রপালিও বৈশালীর অধিবাসী ছিলেন। তিনি গৌতম বুদ্ধের শিষ্যত্ব গ্রহণ করেছিলেন।
বৈশালী শহর থেকে এক কিলোমিটার দূরে অভিষেক পুষ্করিণী অবস্থিত। এই পবিত্র জলাধারের জল বৈশালীর নির্বাচিত প্রতিনিধিদের অভিষেকের কাজে ব্যবহৃত হত। এই জলাধারের কাছেই জাপানি নতুন ধর্মের নিপ্পনজান-ম্যোহোজি-দাইসঙ্গ সম্প্রদায় নির্মিত একটি জাপানি মন্দির ও বিশ্ব শান্তি স্তূপ অবস্থিত। অভিষেক পুষ্করিণীর কাছে একটি বুদ্ধের দেহাবশেষ স্তূপ রয়েছে। বুদ্ধের দেহাবশেষ আট ভাগে বিভক্ত হলে বৈশালীর অধিবাসীরা তার একটি ভাগ পান। তারা এখানেই সেই দেহাবশেষ সংরক্ষণ করেছিলেন।
স্বাধীন ভারত
১৯৭২ সালে মুজফফরপুর জেলা ভেঙে পৃথক বৈশালী জেলা গঠিত হয়।
ভূগোল
বৈশালী জেলার আয়তন । এই জেলার আয়তন স্পেনের টেনেরিফের আয়তনের প্রায় সমান।
অর্থনীতি
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় বৈশালী জেলার নাম নথিভুক্ত করে। বর্তমানে বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।
জনপরিসংখ্যান
২০১১ সালের জনগণনা অনুসারে, বৈশালী জেলার জনসংখ্যা ৩,৪৯৫,২৪৯। এই জেলার জনসংখ্যা পানামা রাষ্ট্র বা মার্কিন যুক্তরাষ্ট্রের কানেক্টিকাট রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৮৬তম। এই জেলার জনঘনত্ব । .২০০১-২০১১ দশকে বৈশালী জেলার জনসংখ্যা বৃদ্ধির হার ছিল ২৮.৫৮%। বৈশালী জেলার লিঙ্গানুপাতের হার প্রতি ১০০০ পুরুষে ৮৯২ জন মহিলা এবং সাক্ষরতার হার ৬৮.৫৬%।
প্রাণী ও উদ্ভিদ
১৯৯৭ সালে বৈশালী জেলায় বারেলা সালিম আলি জুব্বা সাহেনি বন্যপ্রাণী অভয়ারণ্য গঠিত হয়। এই অভয়ারণ্যের আয়তন ।
আমতৈল ইউনিয়ন
আমতৈল ইউনিয়ন নামে বাংলাদেশে মোট ২টি ইউনিয়ন রয়েছে। যথা:
অশ্মক রাজ্য
অসসক (পালি) বা অশ্মক (আইএএসটি : ) জনপদ (প্রাচীন ভারতের পুরাণ অনুসারে) বা মহাজনপদ (বৌদ্ধ গ্রন্থ অনুসারে) ছিল। যা খ্রিস্টপূর্ব ৭০০ থেকে ৪২৫ বা ৩৪৫ খ্রিস্টপূর্বাব্দে বিদ্যমান ছিল।
ইতিহাস
অশ্মক গোদাবরী নদীর চারপাশে এবং এর মাঝে অবস্থিত ছিল। এটিতে বর্তমান অন্ধ্রপ্রদেশ, তেলেঙ্গানা এবং মহারাষ্ট্রের অঞ্চল অন্তর্ভুক্ত ছিল । এটা ষোড়শ (ষোল) অন্যতম মহাজনপদ ষষ্ঠ শতাব্দীতে বৌদ্ধ টেক্সট অঙ্গুত্তর-নিকায় তে উল্লেখ আছে। পুরাণে অশ্মককে নন্দ বংশের খ্রীস্টপূর্ব পঞ্চম ও চতুর্থ শতকের মধ্যে  অধিকৃত অঞ্চল হিসেবে উল্লেখিত আছে।
রাজধানী পোটালি বা পোদানা বলে পরিচিত ছিল যা বর্তমানে  তেলেঙ্গানা রাজ্যের  বোধান নামে পরিচিত। বৌদ্ধ পাঠ্য মহাগোবিন্দ সুত্তান্ত তে বর্ণিত আছে  অশ্মকের এক শাসক ব্রহ্মদত্ত  যিনি পোতালি থেকে শাসন করেছিলেন। মৎস্য পুরানা (ch.272) অশ্মকের  পঁচিশ জন শাসকদের তালিকা করেছেন যারা মগধের  শাসক  Shishunaga  এর সমসাময়িক।   পাণিনির   'অষ্টাধ্যায়ী'  থেকে দাক্ষিনাত্য এবং  কলিঙ্গ  রাজ্যের সাথে অশ্মক রাজ্যের যোগাযোগের কথা জানা যায়।
অশ্মক ছাড়াও এটি অসসক ও অসভক নামে পরিচিত ছিল বৌদ্ধিক সাহিত্য এবং রাজা হালার গাথা সপ্তসাঠি তে ।
খারভেল এর হাতিগুম্ফা শিলালিপি ( খ্রীস্টপূর্ব দ্বিতীয় শতকে) তে একটি শহরের   বর্ণনা করা আছে মাসিকা(মাসিকনগর),মুষিকা(মূূূষিকানগর), অসিকা(অসিকানগর) যা তার পক্ষে হুমকি স্বরূপ ছিল। এন.কে.সাহু
আশিকাকে আসাকার রাজধানী হিসাবে চিহ্নিত করেছেন। অজয় মিত্র শাস্ত্রীর মতে, "আসিকা-নগর" বর্তমানে নাগপুর জেলার আদম গ্রামে ( ওয়েয়নগা নদীর তীরে ) অবস্থিত । গ্রামে খনন করা একটি পোড়ামাটির সিলটিতে অস্মক জনপদের উল্লেখ রয়েছে।  অশ্মক এছাড়াও অন্তর্ভুক্ত করা  মুলাকা আশপাশের এলাকায় পৈঠান যেমন প্রাচীন কালে পরিচিত ছিল প্রতিষ্ঠান  নামে। সুত্তা-নিপাতা মতে সাকেত  বা অযোধ্যা ছিল শ্রাবস্তী থেকে প্রতিষ্ঠান যাবার  পথে প্রথম বিশ্রাম নেবার জায়গা।
হারবানস লাল
হারবানস লাল (জন্ম ১১ এপ্রিল ১৯৩৮) একজন ভারতীয় দূরপাল্লার দৌড়বিদ। তিনি ১৯৬৪ গ্রীষ্মকালীন অলিম্পিকে ম্যারাথনে প্রতিদ্বন্দ্বিতা করেছিলেন।
শায়েস্তা খাঁর মসজিদ
শায়েস্তা খাঁর মসজিদ পুরান ঢাকার একটি অন্যতম প্রাচীন মসজিদ। কথিত আছে মসজিদটি শায়েস্তা খাঁ যখন প্রথম ঢাকায় সুবেদার হিসেবে এসেছিলেন তখন তৈরি করা হয়েছিল। ঢাকা শহরে শায়েস্তা খাঁর সুবেদার হিসেবে আসার পরে তিনি বিভিন্ন ইমারত নির্মাণ করেন সাথে তার নিজে থাকার জন্য মিডফোর্ড এলাকায় ইমারত ও মসজিদ নির্মাণ করেন। শায়েস্তা খাঁর মসজিদ নামের ছোট মসজিদটিও বুড়িগঙ্গার কোল ঘেঁষে মিডফোর্ড হাসপাতালের পিছনে অবস্থিত। বিংশ শতকের প্রথম দিকে মসজিদটি পুড়ে গেলে তা আবার পুনঃনির্মান করা হয়।
আইশাথ নাহুলা
আইশাথ নাহুলা (জন্ম ১২ মার্চ ১৯৮২) হলেন মালদ্বীপের একজন রাজনীতিবিদ, যিনি জুমহুরি পার্টির রাজনীতির সাথে যুক্ত। তিনি জুমহুরি পার্টির নেতা কাশিম ইব্রাহিমের সহধর্মিণী।
জীবনী
এরপর, ২০১৮ সালে মালদ্বীপের রাষ্ট্রপতি নির্বাচনে তিনি দেশটিতে রাষ্ট্রপতি পদপ্রার্থী ইব্রাহিম মোহাম্মদ সলিহের পক্ষে প্রচারাভিযান চালান।  রাষ্ট্রপতি নির্বাচনে ইব্রাহিম মোহামেদ সলিহ জয়লাভ করেন।
নির্বাচিত হবার পর ইব্রাহিম মোহামেদ সলিহ তাকে সড়ক পরিবহন ও বেসামরিক বিমান পরিবহন মন্ত্রী হিসেবে নিয়োগ দেন।
ভ্রৎসওয়াফ
ভ্রৎসওয়াফ দক্ষিণ-পশ্চিম পোল্যান্ডের একটি শহর। এটি ঐতিহাসিক সাইলেসিয়া অঞ্চলের বৃহত্তম শহর। সাইলেসীয় নিম্নভূমিতে ওদের নদীর তীরে ভ্রৎসওয়াফ অবস্থিত। বাল্টিক সাগর হতে ৩৫০ কিলোমিটার উত্তরে এবং সুদেতেন পর্বত হতে ৪০ কিলোমিটার দক্ষিণে শহরটির অবস্থান। ২০২০ সালের হিসাব অনুযায়ী ভ্রৎসওয়াফের জনসংখ্যা ৬,৪৩,৭৮২। সংলগ্ন মেট্রোপলিটন এলাকায় ১.২৫ মিলিয়ন মানুষ বসবাস করে।
শহরটি সাইলেসিয়া ও নিম্ন সাইলেসিয়ার ঐতিহাসিক রাজধানী। বর্তমানে এটি নিম্ন সাইলেসিয়া ভোইভোডশিপের রাজধানী। এখানকার ইতিহাস হাজার বছরের পুরনো। এটি পোলিশ রাজতন্ত্র, বোহেমীয় রাজতন্ত্র, হাঙ্গেরীয় রাজতন্ত্র, হাবসবুর্গ রাজতন্ত্র (অস্ট্রিয়া), প্রুশীয় রাজতন্ত্র ও জার্মানির অংশ ছিল। ১৯৪৫ সালে দ্বিতীয় বিশ্বযুদ্ধের সময় সীমানায় ব্যাপক পরিবর্তন সাধিত হলে ভ্রৎসওয়াফ পুনরায় পোল্যান্ডের অংশ হয়।
ভ্রৎসওয়াফ পৃথিবীর অন্যতম বিশ্ববিদ্যালয় শহর। প্রায় ১,৩০,০০০ শিক্ষার্থী এখানে বসবাস করে। তর্কযোগ্যভাবে এটি পৃথিবীর প্রধান যুবকেন্দ্রিক শহরগুলোর একটি । বিংশ শতাব্দীর সূচনালগ্ন থেকে ভ্রৎসওয়াফ বিশ্ববিদ্যালয় (পূর্বে ব্রেসলাউ বিশ্ববিদ্যালয়) নয় জন নোবেল বিজয়ী উপহার দিতে সক্ষম হয়েছে। শিক্ষার উচ্চমানের জন্য এটি এখনো বিখ্যাত।
ভ্রৎসওয়াফ একটি গামা বৈশ্বিক শহর হিসেবে স্বীকৃতি লাভ করেছে। মার্সের জীবনমান সূচক অনুযায়ী এটি পৃথিবীর অন্যতম বসবাসযোগ্য শহর। ২০১৭ ও ২০১৯ সালের আইইএসই গতিশীলতা সূচক ভ্রৎসওয়াফকে বিশ্বের ১০০টি পরিপক্ব শহরের একটি হিসাবে স্বীকৃতি প্রদান করেছে।  ভ্রৎসওয়াফ শহরের দৃষ্টিনন্দন জায়গাগুলোর মধ্যে রয়েছে প্রধান বাজার সরণি, ক্যাথেড্রাল দ্বীপ ও শতাব্দী ভবন। শেষোক্ত স্থাপনাটি ইউনেস্কোর বিশ্ব ঐতিহ্য তালিকার অন্তর্গত।
১৯৮৯,১৯৯৫ ও ২০১৯ সালে ভ্রৎসওয়াফে তাইজে সম্প্রদায়ের ইউরোপীয় যুব সম্মেলন আয়োজিত হয়। ১৯৯৭ সালে এখানে ইউকারিস্টিক কংগ্রেস অনুষ্ঠিত হয়। ২০১২ সালে ইউরোপীয় ফুটবল চ্যাম্পিয়নশিপের ম্যাচও এ শহরে খেলা হয়। ২০১৬ সালে শহরটি ইউরোপের সাংস্কৃতিক রাজধানী ও গ্রন্থ রাজধানীর স্বীকৃতি লাভ করে। ঐ বছর থিয়েটার অলিম্পিক, বিশ্ব ব্রিজ খেলা প্রতিযোগিতা ও ইউরোপীয় চলচ্চিত্র পুরস্কার উৎসবও এখানে আয়োজিত হয়। ২০১৭ সালে ভ্রৎসওয়াফে আইএফএলএ বার্ষিক সম্মেলনও অনুষ্ঠিত হয়। ২০১৯ সালে শহরটিকে ইউনেস্কোর সাহিত্য শহর ঘোষণা করা হয়।
ইতিহাস
প্রাচীন যুগে ভ্রৎসওয়াফের নিকটে বুদোগোরিয়াম নামক একটি স্থান ছিল। ক্লডিয়াস টলেমি কর্তৃক আনুমানিক ১৪২-১৪৭ সালে অঙ্কিত মানচিত্রে এই জায়গাটি চিত্রিত হয়েছিল। ষষ্ঠ শতাব্দী হতে এখানে জনবসতি গড়ে ওঠতে শুরু করে।
ভায়া রেজিয়া ও আম্বার সড়ক নামে দুইটি বাণিজ্যিক পথের সংযোগস্থলে ভ্রৎসওয়াফ শহরটি গড়ে ওঠে। দশম শতাব্দীতে বোহেমিয়ার ডিউক প্রথম ভ্রাতিস্লাভের নামানুসারে এর নাম হয় ভ্রাতিস্লাভিয়া। ৯৮৫ সালে ডিউক প্রথম মিয়েস্কো পোল্যান্ড জয় করার পর এর নাম হয় "ভ্রৎসওয়াফ।"
জাভানশির
জাভানশির (মধ্য ফার্সি: Jūvānšīr, যার মানে "যুব সিংহ") ৬৩৭ থেকে ৬৮০ পর্যন্ত ককেশীয় আলবেনিয়া (গার্দমান অঞ্চলের সাথে জড়িত) এর রাজপুত্র ছিলেন। তার জীবন এবং কাজের আর্মেনিয়ান মধ্যযুগীয় গ্রন্থে নথিভুক্ত করা হয়েছিল। তার জন্ম হয় পার্থিয়ান মিহরিনদ পরিবারে, যা মিহরান হাউজের একটি শাখা এবং সাসানিয়ান সাম্রাজ্যের সাতটি পার্থিয়ান গোত্রের মধ্যে একটি।'''. '''
প্রাথমিক জীবন
জাভানশির- ভারায গ্রিগরের দ্বিতীয় পুত্র ছিলেন, যিনি ছিলেন গার্দমান এর রাজপুত্র এবং মিহরানিদ পরিবারের অন্তর্ভুক্ত। জাভানশিরের মা ছিলেন একজন রাজকন্যা যার নাম ছিল গোরিডাক্সট। ৬৩৭ সালে ভারাজ গ্রিগর বাপ্তিস্ম গ্রহণ করেন এবং ককেশীয় আলবেনিয়া অফিসিয়াল ধর্ম হিসাবে খ্রিস্টান  ধর্মকে ঘোষণা করেন। এভাবে তিনি তার পুত্র জাভানশিরকেও খ্রীস্টান ধর্মে রূপান্তরিত করেন। যাইহোক, ভারসকে সাসানিয় রাজা কর্তৃক বরখাস্ত করা হয়েছিল যিনি খ্রিস্টধর্মে তার রূপান্তর স্বীকার করেননি। এইভাবে জাভানশির ককেশীয় আলবেনিয়া রাষ্ট্রের রাজা হয়েছিলেন।
শাসনকাল
জাভানসির তার সাহস ও বুদ্ধিমত্তার জন্য পরিচিত ছিলেন; তিনি সাসানীয় সাম্রাজ্যের পাশে পারস্যের মুসলিম বিজয়কালে আরবদের বিরুদ্ধে লড়াই করেছিলেন এবং সাসানিয় রাজা ইয়াসদেগারের তৃতীয় স্বত্বাধিকারী হিসেবে তার দুটি সোনার বর্শা, দুটি সুবর্ণ ঢাল এবং একটি পতাকা, সম্ভবত ডাফ্ফ ই কাভিয়ান লাভ করেন। ৬৩৬ সালে তিনি আলবেনিয়ার সেনাবাহিনীকে নেতৃত্ব দিয়েছিলেন, যা আর্মেনিয়ার রাজকুমার মুছ্হাফ তৃতীয় ম্যামিকোনীয় এবং সৈয়ুনিকের গ্রেগরের পাশাপাশি পারস্য ও আরব বাহিনীর মধ্যকার আল-কাদিশিয়ার যুদ্ধে অংশগ্রহণ করেছিল। তবে, সাসানিয়ানরা পরাজিত হয়, যার ফলে জাভানশিরের আশা হারিয়ে যায়। তারপর তিনি তার ক্ষমতার বিরুদ্ধে একটি বিদ্রোহের তৈরি করেন এবং ককেশীয় আলবেনিয়া থেকে পিছু হটেন। যেখানে তিনি কনস্ট্যান্স ২-এ একটি চিঠি লিখেছিলেন এবং বাইজানটাইন সাম্রাজ্যের সাথে বন্ধুত্ব করেছিলেন। তখন তিনি প্যাট্রিয়িকসের শিরোনাম দিয়ে ভূষিত হন এবং পূর্বের রাজা হিসেবে স্বীকৃতি লাভ করেন। তিনি সিউনিক এর একটি রাজপরিবার এর এক সম্ভ্রান্ত মহিলাকে বিবাহ করেন।
বাইজেন্টাইনের সাথে তার জোটের পর, তিনি আলবেনিয়াতে সাসানিয়ান বাহিনীর উপর এক আক্রমণে ইবেরিয়ান রাজা আদরণেস আই এর সাথে যোগ দেন।  পরে তিনি ডারবেন্ট থেকে আরাস নদী পর্যন্ত তার রাজত্ব প্রসারিত করেন।
দক্ষিণে আরব আক্রমণের হুমকি এবং উত্তরে খাসের আক্রমণের মুখোমুখি হওয়ার কারণে, জাভানশিরকে খলিফার সুবিচারের স্বীকৃতি স্বরূপ বিবেচনা করা হতো, যা ছিল দেশের ইতিহাসে একটি টার্নিং পয়েন্ট।
৬৮০ খ্রিস্টাব্দে জাভানশিরকে তার উচ্চপদস্থ প্রতিদ্বন্দ্বী  ব্যক্তিদের দ্বারা হত্যা করা হয়। পরবর্তীতে ভারায টিরিডেটস আই তার পদে অসীন হন।
আর্মেনিয়ান কবিতা এবং ঐতিহাসিক গ্রন্থে উল্লেখ
জাভানশিরের জীবন ও কর্ম সম্পর্কে একমাত্র ঐতিহাসিক উৎস মোভসেস কাঘাকাতভাতসি এর আর্মেনীয় গ্রন্থেই পাওয়া যায়, যা আঘভাঙ্ক রাজ্যের ইতিহাস নামে পরিচিত।
কের্টোগের একমাত্র জীবিত কবিতা আর্মেনীয় ভাষায় লিখিত আছে, বর্ণানুক্রমিক কবিতার পঙ্‌ক্তি‌ রূপে।
আন্না মনি
আন্না মনি (২৩শে আগস্ট ১৯১৮ – ১৬ই আগস্ট ২০০১) একজন ভারতীয় পদার্থবিদ এবং আবহাওয়াবিদ ছিলেন। তিনি ভারতীয় আবহাওয়া বিভাগের উপ মহাপরিচালক হিসাবে অবসর গ্রহণ করেন এবং তারপর রমন রিসার্চ ইন্সটিটিউটে ভিজিটর অধ্যাপক হিসেবে কাজ করেছেন। তিনি আবহাওয়া নির্ধারক যন্ত্রের উন্নতির ক্ষেত্রে বিভিন্ন অবদান রেখেছেন, গবেষণা করে সৌর বিকিরণ, ওজোন এবং বায়ু শক্তি পরিমাপের ওপর অসংখ্য লেখা প্রকাশ করেছেন।
প্রথম জীবন
আন্না মোদায়িল মনি ১৯১৮ সালে পরমকুড়ি, রমনাথপুরমে এক প্রাচীন সিরিয়ান খ্রীষ্টান পরিবারে জন্মগ্রহণ করেন। তার বাবা একজন পুরকৌশল বিশেষজ্ঞ এবং অজ্ঞেয়বাদী ছিলেন। তিনি তার পরিবারের আট সন্তানের মধ্যে সপ্তম ছিলেন।তার শৈশবকালে, তিনি প্রচুর পড়তেন। গান্ধীজীর ভৈকম সত্যাগ্রহ আন্দোলন দেখে তিনি প্রভাবিত হয়েছিলেন।জাতীয়তাবাদী আন্দোলনের দ্বারা অনুপ্রাণিত হয়ে, তিনি শুধুমাত্র রেশম তন্তুর পোশাক পরতেন।
মনি পরিবার একটি আদর্শ উচ্চ শ্রেণীর পেশাদার পরিবার ছিল, যেখানে শৈশব থেকে ছেলেদের উচ্চ স্তরের কর্মজীবন পাবার জন্য তৈরি করা হ্ত, অথচ মেয়েদের মুখ্যতঃ বিবাহের জন্য তৈরী করা হত। কিন্তু আন্না মনিকে এর কোনওটাই করা হয়নি। তার গঠনমূলক সময় বইয়ে ডুবে থেকে কেটে গেছে। আট বছর বয়সের মধ্যে, তিনি মালয়লী ভাষার প্রায় সব বই তাদের পাবলিক গ্রন্থাগারে পড়ে নিয়েছিলেন এবং, বারো বছর বয়সের মধ্যে, ইংরেজি সব বই তার পড়া হয়ে গেছিল। তার অষ্টম জন্মদিনে, তার পরিবারের প্রথামত উপহার, হীরার কানের দুল তিনি নিতে অস্বীকার করেছিলেন, পরিবর্তে এনসাইক্লোপিডিয়া ব্রিটানিকার একটি সেট তিনি চেয়েছিলেন। বইয়ের বিশ্ব তার নতুন ধারনাগুলিকে খুলে দেয় এবং সামাজিক ন্যায়বিচারের গভীরে গভীরভাবে আলোকিত করে, যা তার জীবনকে অবগত হতে সাহায্য করে এবং আকার দেয়।
শিক্ষা
তিনি নাচ নিয়ে এগোতে চেয়েছিলেন, কিন্তু তিনি পদার্থবিদ্যার পক্ষেই সিদ্ধান্ত নেন কারণ তিনি এই বিষয়টি পছন্দ করতেন। ১৯৩৯ সালে, তিনি ম্যাড্রাসের পাচায়াপ্পাস কলেজ থেকে স্নাতক হন, পদার্থবিদ্যা এবং রসায়নে বিএসসি সাম্মানিক ডিগ্রী নিয়ে। ১৯৪০ সালে, ব্যাংগালোরের ভারতীয় বিজ্ঞান সংস্থা থেকে গবেষণার জন্য তিনি একটি বৃত্তি লাভ করেন। ১৯৪৫ সালে, পদার্থবিজ্ঞান স্নাতক অধ্যয়নের জন্য, তিনি লন্ডনের ইম্পেরিয়াল কলেজে ভর্তি হন। কিন্তু সেখানে তিনি আবহাওয়া যন্ত্র বিশেষজ্ঞ হয়ে পাস করেন।
কর্ম জীবন
আন্না মনি চেয়েছিলেন ভারত যাতে আবহাওয়া যন্ত্রের উপর নির্ভরশীল হয়। তিনি প্রায় ১০০ টি বিভিন্ন আবহাওয়া যন্ত্রের আঁকাগুলির মানকে মানানসই করেছেন। ১৯৫৭-৫৮ সাল থেকে তিনি সৌর বিকিরণ পরিমাপের জন্য কিছু স্টেশনের একটি নেটওয়ার্ক তৈরী করেন। ব্যাঙ্গালোরে, তিনি বায়ু গতি এবং সৌর শক্তির পরিমাপের উদ্দেশ্যে যন্ত্র তৈরি করে একটি ছোট কর্মশালা স্থাপন করেছিলেন। তিনি ওজোন পরিমাপ করার জন্য যন্ত্রপাতি উন্নয়নে কাজ করেছিলেন। তাকে আন্তর্জাতিক ওজোন এসোসিয়েশনের সদস্য করা হয়। তিনি একটি আবহাওয়া মানমন্দির স্থাপন করেন এবং থুম্বা রকেট লঞ্চিংয়ে একটি যন্ত্রের স্তম্ভ বসান।
বদিউল আলম
বদিউল আলম (জন্ম: ৩০ অক্টোবর, ১৯৪৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
আন্না মনি
কর্ম জীবন
গভীরভাবে নিজের কাজের প্রতি উৎসর্গীকৃত থেকে, আন্না মনি কখনও বিয়ে করেননি। তিনি ভারতীয় জাতীয় বিজ্ঞান একাডেমী, আমেরিকান মিটিওরোলজিকাল সোসাইটি, ইন্টারন্যাশনাল সৌর শক্তি সমিতি, বিশ্ব আবহাওয়া সংস্থা (ডাব্লিউএমও), ইন্টারন্যাশনাল এসোসিয়েশন ফর মিটিওরোলজি এবং এটোমস্ফিয়ারিক পদার্থবিজ্ঞান প্রভৃতি অনেক বৈজ্ঞানিক সংস্থার সাথে যুক্ত ছিলেন। ১৯৮৭ সালে, তিনি আইএনএসএ কে. আর. রমানাথন পদক লাভ করেন।
বদিউল আলম
জন্ম ও শিক্ষাজীবন
বদিউল আলমের বাড়ি গাইবান্ধার গোবিন্দগঞ্জ উপজেলার রামপুরা গ্রামে। তার বাবার নাম মোজাম্মেল হক সরকার এবং মায়ের নাম রাবেয়া খাতুন। তার স্ত্রীরর নাম শাহনাজ কাওছার। তার এক ছেলে ও তিন মেয়ে। স্বাধীনতার পর নৌবাহিনীর চাকরি থেকে স্বেচ্ছায় অবসর নিয়ে ঢাকার ব্রিটিশ হাইকমিশনে চাকরি নেন। পরে জনতা ব্যাংকে চাকুরি শেষে অবসর নেন।
আন্না মনি
কর্ম জীবন
১৯৬২ সালে তিনি ডেপুটি মহাপরিচালক হিসাবে দিল্লিতে স্থানান্তরিত হন। ১৯৭৫ সালে, তিনি মিশরে ডাব্লিউএমও পরামর্শদাতা হিসেবে কাজ করেছিলেন। ১৯৭৬ সালে, তিনি ভারতীয় আবহাওয়া বিভাগের উপ-মহাপরিচালক পদ থেকে অবসর গ্রহণ করেন।
বদিউল আলম
কর্মজীবন
পাকিস্তান নৌবাহিনীতে কর্মরত থাকা অবস্থায় বদিউল আলম ১৯৭১ সালে ফ্রান্সের তুলন নৌঘাঁটিতে প্রশিক্ষণরত ছিলেন। সেখানে পাকিস্তান নৌবাহিনীর ৫৭ জন সাবমেরিনার প্রশিক্ষণে ছিলেন। তাদের মধ্যে ১৩ জন ছিলেন বাঙালি। ৩০ মার্চ তারা নয়জন সেখান থেকে পালিয়ে যান। পরে তাদের আটজন ভারতে আসেন। এরপর তারা সবাই মুক্তিযুদ্ধে যোগ দেন। বদিউল আলম পরে মংলা ও চালনা বন্দর অপারেশনে অংশ নেন।
আন্না মনি
কর্ম জীবন
১৯৯৪ সালে, তার পক্ষাঘাত হয়, এবং ১৬ই আগস্ট ২০০১ সালে তিনি তিরুবনন্তপুরমে এ মারা যান।
বিশ্ব আবহাওয়া সংস্থা তার ১০০তম বার্ষিকীতে তাকে স্মরণ করে এবং তার সাক্ষাৎকারের পাশাপাশি তার জীবনী পরিলেখ প্রকাশ করে।
বদিউল আলম
মুক্তিযুদ্ধে ভূমিকা
১৯৭১ সালের ১৬ আগস্ট খুব ভোরে চাঁদপুর নৌবন্দরে বিকট শব্দে বিস্ফোরন হয়। ১৫ আগস্ট গভীর রাতে সবাই যখন গভীর ঘুমে আচ্ছন্ন তখন চাঁদপুর শহরের কাছে এক বাড়িতে আশ্রয়ে ছিলেন একদল মুক্তিযোদ্ধা। ১৩ আগস্ট রাত থেকে গোপন আশ্রয়ে ছিলেন তারা ২০ জন। তারা সবাই নৌ-কমান্ডো। তাদের দলনেতা বদিউল আলম। নিঃশব্দে এই বাড়ি থেকে বেরিয়ে পড়লেন তারা। প্রত্যেকের বুকে বাধা লিমপেট মাইন। কোমরে ড্যাগার। তারা এগিয়ে চলেছেন মেঘনা-ডাকাতিয়া নদীর মোহনা দিকে। তাদের টার্গেট ছয়টি জাহাজ, পন্টুন ও বার্জ। সেগুলো মাইন দিয়ে ধ্বংস করে দেওয়া। দলনেতা বদিউল আলম ১৮ জনকে ছয় দলে ভাগ করে প্রতিটি টার্গেটের জন্য তিনজনকে নির্দিষ্ট করে দিয়েছেন। বাকি দুজন নদীর তীরে থাকবেন। বদিউল আলমের নেতৃত্বে কমান্ডোরা নেমে পড়লেন বন্দরসংলগ্ন নদীতে। বর্ষায় মেঘনার মোহনায় ভয়ংকর এক রূপ। অথৈ পানি, প্রবল ঢেউ আর স্রোত। এর মধ্যে তারা অভীষ্ট লক্ষ্যের দিকে সাঁতরিয়ে চলছেন। শত্রুর জাহাজ থেকে অনুসন্ধানী আলো ঘুরছে চারদিকে। বিপজ্জনক এক অবস্থা। সব দলই সফলতার সঙ্গে নির্দিষ্ট টার্গেটে মাইন লাগিয়ে ফিরে চলল নিরাপদ স্থানে। ৪৫ মিনিটের মধ্যেই বিস্ফোরিত হবে মাইনগুলো। এ সময় হঠাৎ দেখা দিল নতুন বিপদ। যে দিক দিয়ে তারা ফিরে যাবেন, সেখানে নোঙর ফেলেছে রকেট স্টিমার সার্ভিসের জাহাজ ‘গাজী’। পাকিস্তানি সেনা ও গোলাবারুদ নিয়ে খুলনা থেকে এসেছে। সেনারা সব জাহাজে, কেউ নামেনি। ডেকে দেখা যাচ্ছে, কয়েকজন পাকিস্তানি সেনা অস্ত্র হাতে পাহারায়। জাহাজটি অন্ধকারে প্রেতচ্ছায়ার মতো নদীর পাড় ঘেঁষে ভেসে আছে পানির ওপর। এই জাহাজটি দেখে তারা চমকে উঠলেন। কিংকর্তব্যবিমূঢ় হয়ে পড়লেন। যাওয়ার কোনো পথই খুঁজে পাচ্ছেন না তারা। অল্পক্ষণের মধ্যেই মাইনের বিস্ফোরণ ঘটবে। রাতও প্রায় শেষ হয়ে আসছে। এ অবস্থায় প্রথম দলটি দ্রুত একটি বার্জের আড়ালে লুকিয়ে পড়ল। এই বার্জে মাইন লাগানো হয়নি। অন্যরাও তাদের পেছনে সেখানে লুকিয়ে পড়লেন। প্রথমে বিকট একটি শব্দ। দু-তিন মিনিট পর আরেকটি। তারপর একসঙ্গে দু-তিনটি। এরপর খই ফোটার মতো বিস্ফোরণ শুরু হলো। নৌবন্দর থেকে নদীর মোহনা পর্যন্ত এলাকার জলভাগে যেন মহাপ্রলয় শুরু হয়ে গেল। বিস্ফোরণের গগণবিদারী শব্দে বন্দরসংলগ্ন শহর কয়েকবার কেঁপে উঠল। বন্দর ও জাহাজের ডেকে পাকিস্তানি সেনাদের অস্থির ছোটাছুটির হুলস্থুল কাণ্ড। একটু পর একে একে ডুবতে থাকল মাইন লাগানো জাহাজ-বার্জগুলো। ডুবন্ত জাহাজের ডেক থেকে ভীতসন্ত্রস্ত পাকিস্তানি সেনা ও নাবিকেরা এলোমেলো গুলি চালাতে চালাতে লাফিয়ে পড়ে নদীতে। মুহূর্তে কী ঘটে গেল, এখন কী করা উচিত, ভেবে দেখার সময় নেই কারও। দেখতে দেখতে বেশ কয়েকটি জাহাজ-বার্জ তোলপাড় তুলে ডুবে গেল।
জালা ল্যান্সেট
দ্য জালা ল্যানসেট (অফিসিয়াল নাম: আইটেম ৫২/আইটেম ৫১) একটি মানববিহীন এরিয়াল ভেহিকেল ( ইউএভি) ড্রোন এবং রুশ সশস্ত্র বাহিনীর জন্য রাশিয়ান কোম্পানি ZALA এরো গ্রুপ ( কালাশনিকভ কনসার্নের অংশ) দ্বারা তৈরি। এটি মস্কোর ARMY-২০১৯ মিলিটারি এক্সপোতে জুন ২০১৯ এ প্রথম উন্মোচন করা হয়েছিল। এটি ZALA KYB-UAV এর উন্নতর ভার্সন
বর্ণনা
ZALA ল্যানসেট নজরদারি এবং স্ট্রাইক উভয় মিশনের জন্য ব্যবহার করা যেতে পারে। এটির সর্বোচ্চ রেঞ্জ এবং সর্বোচ্চ টেকঅফ ওজন (MTOW)  । যুদ্ধ মোডে, এটি উচ্চ বিস্ফোরক (HE) বা HE- ফ্র্যাগমেন্টেশন ওয়ারহেড দিয়ে সজ্জিত হতে পারে। এতে অপটিক্যাল-ইলেক্ট্রনিক গাইডেন্স এবং টিভি গাইডেন্স ইউনিট রয়েছে, যা্র সাহায্যে ফ্লাইটের টার্মিনাল পর্যায়ে যুদ্ধাস্ত্র নিয়ন্ত্রণ করা হয় ড্রোনটিতে নজরদারি, নেভিগেশন এবং যোগাযোগ মডিউল রয়েছে। জালা অ্যারোর প্রধান ডিজাইনার আলেকজান্ডার জাখারভের মতে, ল্যানসেট তথাকথিত "এয়ার মাইনিং" ভূমিকায় ব্যবহার করা যেতে পারে। এই ভূমিকায়, ড্রোনটি সর্বোচ্চ গতিতে  পর্যন্ত ডাইভ করে এবং শত্রুর মনুষ্যবিহীন কমব্যাট এরিয়াল ভেহিকেল (UCAVs) মিড-ফ্লাইটে আঘাত করে। ল্যানসেট স্থল বা সমুদ্রের প্ল্যাটফর্ম থেকে ক্যাটাপল্ট লঞ্চারের মাধ্যমে লঞ্চ করা যেতে পারে ড্রোনটি একটি বৈদ্যুতিক মোটর দ্বারা চালিত হয়।
অপারেশনের ইতিহাস
৮ জুন ২০২২-এ, রাশিয়ান প্রতিরক্ষা কর্পোরেশন রোস্টেক ঘোষণা করেছিল যে ২০২২ সালে ইউক্রেনে রাশিয়ান আক্রমণের সময় ল্যানসেট এবং KUB ড্রোন মোতায়েন করা হয়েছিল। এক মাস পরে, ইউক্রেনে তাদের যুদ্ধ ব্যবহারের প্রথম ভিডিও প্রকাশিত হয়। ২০২২ সালের শেষের দিকে, সোশ্যাল নেটওয়ার্কগুলিতে একাধিক ভিডিও দেখা গেছে যে ল্যানসেট ড্রোনগুলি বিভিন্ন ইউক্রেনীয় সামরিক লক্ষ্যবস্তুতে আঘাত করছে, যেমন বিমান প্রতিরক্ষা ব্যবস্থা, স্ব-চালিত হাউইটজার, ট্যাঙ্ক এবং সামরিক ট্রাক। ক্ষতিগ্রস্থ বা ধ্বংস হওয়া লক্ষ্যগুলির মধ্যে ছিল S-৩০০ ক্ষেপণাস্ত্র ব্যবস্থা, একটি Buk-M1 ক্ষেপণাস্ত্র ব্যবস্থা, একটি T-৬৪ ট্যাঙ্ক, পশ্চিমা সরবরাহকৃত M777 এবং FH70 হাওইটজার, সেইসাথে M109, AHS Krab এবং CAESAR স্ব-চালিত হাওইটজার। ৪ নভেম্বর ২০২২-এ, ইউক্রেনীয় নৌবাহিনীর একটি Gyurza-M-শ্রেণির গানবোট একটি ল্যানসেট ড্রোন দ্বারা ক্ষতিগ্রস্ত হয়েছিল, প্রথমবার একটি ল্যানসেট যুদ্ধের সময় একটি জাহাজে আক্রমণ করে জাহাজটিকে ধ্বংস করে
২০২৩ সালের ফেব্রুয়ারিতে, একটি ল্যানসেট ড্রোন একটি ইউক্রেনীয় T-৮৪ ট্যাঙ্ককে ধ্বংস করে। মার্চ ২০২৩ সালে, একটি ব্রিটিশ সরবরাহকৃত স্টর্মার এইচভিএম এয়ার-ডিফেন্স সিস্টেম প্রথমবারের মতো একটি ল্যানসেট ড্রোন দ্বারা ধ্বংস করা হয়
যদিও দূরপাল্লার ইরানি শাহেদ-১৩৬ কামিকাজে ড্রোন ইউক্রেনের বিদ্যুত অবকাঠামোর বিরুদ্ধে ব্যবহার করা হয়, ল্যানসেট উচ্চ-মূল্যের সামরিক লক্ষ্যবস্তুগুলির বিরুদ্ধে একটি নির্ভুল যুদ্ধক্ষেত্র অস্ত্র হিসাবে নিযুক্ত করা হয়, সাধারণত এটি চালু হওয়ার আগে একটি রিকনেসান্স ড্রোন দ্বারা টার্গেটের অবস্থান নির্ণয় করা হহয়। যদিও ল্যানসেট অনেকগুলি ইউক্রেনীয় লক্ষ্যবস্তুতে আঘাত করেছে বলে রেকর্ড করা হয়েছে, তবে অল্পসংখ্যাক টার্গেটকে মিসও করেছে। যেহেতু এর ওয়ারহেড ধারণক্ষমতা কম তাই কিছু ক্ষেত্রে আঘাত করলেও .টার্গেটকে সম্পূর্ণরুপে ধ্বংস করতে পারে না, কখনও কখনও ছোটখাটো ক্ষতি করে যা মেরামত করা যেতে পারে। আন্তর্জাতিক নিষেধাজ্ঞার কারণে রাশিয়াকে প্রচুর পরিমাণে ল্যানসেট উত্পাদন করা থেকে বাধা দেওয়া হতে পারে, কারণ রাশিয়ান ড্রোনগুলি আমদানি করা ইলেকট্রনিক্সের উপর নির্ভরশীল এবং তাদের বিকল্প খুঁজে পেতে অসুবিধা হচ্ছে।
ওরিক্স, ডাচ ওপেন-সোর্স ইন্টেলিজেন্স ওয়েবসাইট অনুসারে, ল্যানসেট ড্রোন যুদ্ধের সময় ইউক্রেনীয় লক্ষ্যবস্তুতে ১০০ টিরও বেশি সফল আঘাত করেছে এবং প্রতিদিন এর সংখ্যা বৃদ্ধি পাচ্ছে। বেশিরভাগ লক্ষ্যবস্তু ছিল টাউড আর্টিলারি এবং স্ব-চালিত আর্টিলারি সিস্টেম।
ভূ-সংযোগ (বিদ্যুৎ)
বৈদ্যুতিক প্রকৌশলে, স্থল বা ভূ-সংযোগ হল একটি বৈদ্যুতিক সার্কিটের একটি রেফারেন্স পয়েন্ট যেখান থেকে ভোল্টেজ পরিমাপ করা হয়, বৈদ্যুতিক প্রবাহের জন্য একটি সাধারণ রিটার্ন পাথ বা পৃথিবীর সাথে সরাসরি শারীরিক সংযোগ।
বৈদ্যুতিক সার্কিট বিভিন্ন কারণে মাটির সাথে সংযুক্ত হতে পারে। বৈদ্যুতিক সরঞ্জামগুলোর উন্মুক্ত পরিবাহী অংশগুলি স্থলের সাথে সংযুক্ত থাকে, যাতে ব্যবহারকারীদের বিদ্যুৎস্পৃষ্টতার বিপদ থেকে রক্ষা করা যায়। অভ্যন্তরীণ নিরোধক ব্যর্থ হলে, উন্মুক্ত পরিবাহী অংশগুলিতে বিপজ্জনক ভোল্টেজ
দাহ্য পণ্য বা ইলেক্ট্রোস্ট্যাটিক-সংবেদনশীল ডিভাইসগুলি পরিচালনা করার সময় মাটির সাথে সংযোগও স্থির বিদ্যুতের বিল্ড আপকে সীমিত করে। কিছু টেলিগ্রাফ এবং শক্তি সঞ্চারণ সার্কিটে, গ্রাউন্ড নিজেই সার্কিটের একটি পরিবাহী হিসাবে ব্যবহার করা যেতে পারে, একটি পৃথক রিটার্ন পরিবাহী ইনস্টল করার খরচ বাঁচায় ( একক তারের আর্থ রিটার্ন এবং আর্থ-রিটার্ন টেলিগ্রাফ দেখুন)।
পরিমাপের উদ্দেশ্যে, পৃথিবী একটি (যৌক্তিকভাবে) ধ্রুব সম্ভাব্য রেফারেন্স হিসাবে কাজ করে যার বিপরীতে অন্যান্য সম্ভাব্যতা পরিমাপ করা যায়। একটি বৈদ্যুতিক গ্রাউন্ড সিস্টেমে পর্যাপ্ত শূন্য-ভোল্টেজ রেফারেন্স স্তর হিসাবে পরিবেশন করার জন্য একটি উপযুক্ত কারেন্ট-বহন ক্ষমতা থাকা উচিত। ইলেকট্রনিক সার্কিট তত্ত্বে, একটি "গ্রাউন্ড" সাধারণত চার্জের জন্য একটি অসীম উৎস বা সিঙ্ক হিসাবে আদর্শ করা হয়, যা তার সম্ভাবনা পরিবর্তন না করেই সীমাহীন পরিমাণ কারেন্ট শোষণ করতে পারে। যেখানে একটি বাস্তব স্থল সংযোগের একটি উল্লেখযোগ্য প্রতিরোধ আছে, শূন্য সম্ভাবনার আনুমানিকতা আর বৈধ নয়। বিপথগামী ভোল্টেজ বা আর্থ সম্ভাব্য বৃদ্ধির প্রভাব ঘটবে, যা সিগন্যালে শব্দ তৈরি করতে পারে বা যথেষ্ট বড় হলে বিদ্যুৎস্পৃষ্টতা ঝুঁকি তৈরি করতে পারে।
গেনাডি স্ট্রেকালভ
গেনাডি মিখাইলোভিচ স্ট্রেকালভ ( Генна́дий Миха́йлович Стрека́лов, ২৬ অক্টোবর ১৯৪০ - ২৫ ডিসেম্বর ২০০৪)  ছিলেন একজন ইঞ্জিনিয়ার, মহাকাশচারী এবং রাশিয়ান মহাকাশ সংস্থা আরএসসি এনার্জিয়ার প্রশাসক। তিনি পাঁচবার মহাকাশে গিয়েছিলন এবং সালিউট 6, সালিউট ৭, এবং মির মহাকাশ স্টেশনগুলিতে থাকতেন এবং ২৬৮ দিন মহাশূন্যে কাটিয়েছিলেন। ১৯৮৩ সালে একটি সয়ুজ রকেটের বিপর্যয়কর বিস্ফোরণের ফলে তিনি কেবলমাত্র চার জনের মধ্যে একজন হিসাবে যাত্রা শুরু করেছিলেন যা একটি উদ্বোধন ব্যবস্থা ব্যবহার করেছিল। তিনি দুইবার হিরো অফ সোভিয়েত ইউনিয়ন দ্বারা ভূষিত হন।
ব্যক্তিগত জীবন
স্ট্রেকালভ ১৯৪০ সালের ২৬ অক্টোবর জন্মগ্রহণ করেন মস্কোর কাছাকাছি মিতিসচিতে। তিনি ছিলেন মিখাইল স্ট্রেকালভ ও তার স্ত্রী প্রাসকয়ভার পুত্র। মিখাইল স্ট্রেকালভ ১৯৪৫ সালে পোল্যান্ডে রেড আর্মির হয়ে লড়াই করার সময় নিহত হন। গেনাডি স্ট্রাকালভ ১৯৬৫ সালে ইঞ্জিনিয়ারের ডিপ্লোমা নিয়ে এনই বাউমেন মস্কো উচ্চ প্রযুক্তিগত স্কুল থেকে স্নাতক হন।  তিনি লিডিয়া অ্যানাতোলিয়েভনা টেলিজ্ডনাকে বিয়ে করেছিলেন; দম্পতির দুটি মেয়ে ছিল, তাতিয়ানা এবং নাটালিয়া।   তিনি ২০০৪ সালের ২৫ ডিসেম্বর মস্কোতে ক্যান্সারে আক্রান্ত হয়ে 64৪ বছর বয়সে মারা যান।
কেরিয়ার
স্কুল ছাড়ার পরে, স্ট্রাকলভ সের্গেই কোর্লেভের পরীক্ষামূলক ডিজাইন ব্যুরোতে ওকেবি -১ এ শিক্ষানবিশ তামাশিল্পী হিসাবে কাজ শুরু করেছিলেন, যেখানে তিনি স্পুতনিক ১-কে একত্রিত করতে সহায়তা করেছিলেন। তিনি প্রযুক্তিবিজ্ঞানে একটি ডিগ্রি অর্জন করে এনই বাউমেন মস্কো উচ্চ প্রযুক্তিগত বিদ্যালয়ে বিশ্ববিদ্যালয়ে পড়তে চলে যান। তারপরে তিনি ওকেবি -১ এ ফিরে এসেছিলেন (যা পরে আরএসসি এনার্জিয়ার নামকরণ করা হয়েছিল) এবং সারা জীবন সেখানে কাজ করেছিলেন।
একটি অপারেশন গ্রুপের অংশ হিসাবে, তিনি বিজ্ঞান একাডেমির অন্তর্ভুক্ত বৈজ্ঞানিক গবেষণা যানবাহনের ফ্লাইটের মিশন নিয়ন্ত্রণে অংশ নিয়েছিলেন।
১৯৭৪ সালের জানুয়ারিতে তিনি সয়ুজ মহাকাশযানের উপরে একটি ফ্লাইট ইঞ্জিনিয়ার হিসাবে মিশনের জন্য ক্রু সদস্য হিসাবে প্রশিক্ষণ শুরু করেছিলেন এবং ১৯৭৬ সালে সয়ুজ ২২ মিশনের ব্যাকআপ ক্রুর অংশ ছিলেন। ১৯৭৮ সালের অক্টোবর থেকে সলিউট- সেরিজ স্পেস স্টেশনগুলিতে সয়ুজ অভিযানের জন্য তিনি ফ্লাইট ইঞ্জিনিয়ার হিসাবে প্রশিক্ষণ নেন।
সলিউট 6 স্টেশনে সয়ুজ টি -3 এর মিশনে গবেষণা ইঞ্জিনিয়ার হিসাবে তাঁর প্রথম স্পেসফ্লাইটটি ২৭ নভেম্বর থেকে ১০ ডিসেম্বর ১৯৮০ পর্যন্ত ছিল।
তার পরবর্তী ফ্লাইটটি নতুন সালিয়ট-7 মহাকাশ স্টেশন হয়েেছিল। তিনি এবং ভ্লাদিমির টিটোভ নতুন স্টেশনের প্রথম বিমান, সয়ুজ টি -5 মিশনের ব্যাকআপ ক্রু ছিলেন। এই জুটি, আলেকজান্ডার সেরেব্রভের সাথে একত্রে ১৯৮৩ এপ্রিল মাসে সয়ুজ টি -8- তে লঞ্চ হয়েছিল। মহাকাশযানটি এয়ারোডায়নামিক ফেয়ার থেকে পৃথক হওয়ার সাথে সাথে এটি উদ্বোধনের সময় রক্ষা পেয়েছিল, এর ইগলা রেন্ডেজভাস রাডার সিস্টেমের কিছু অংশ ক্ষতিগ্রস্থ হয়েছিল। ক্রু তাদের মহাকাশযানের উপরে কেবলমাত্র অপটিক্যাল যন্ত্রপাতি ব্যবহার করে এবং গ্রাউন্ড রাডার দ্বারা পরিচালিত একটি ম্যানুয়াল ডকিংয়ের চেষ্টা করেছিল, তবে এই পদ্ধতিটি ব্যর্থ হয়েছিল এবং সংঘর্ষ এড়াতে তিতোভকে ব্রেক এবং ডাইভ দিতে হয়েছিল।   আরেকটি পদ্ধতির চেষ্টা করার জন্য তাদের প্রোপালেন্ট প্রচুর পরিমাণে ব্যবহার করার পরে, ক্রুদের ১৯৮৩ সালের ২২ এপ্রিল পৃথিবীতে ফিরে আসতে বাধ্য করা হয়েছিল।
১৯৮৩ সালের ২৬ সেপ্টেম্বর স্ট্রেকালভ এবং তিতোভের আবার সালিয়ট-7-তে যাওয়ার কথা ছিল। মিশনের সোয়ুজ-ইউ লঞ্চটি রকেট থেকে সুরক্ষার দিকে মহাকাশযানটিকে টেনে আনার জন্য লঞ্চ নিয়ন্ত্রণকে জোর করে প্রবর্তন ব্যবস্থাপনায় করার জন্য লঞ্চের কয়েক মিনিটের মধ্যে একটি গুরুতর জ্বালানী ফাঁস তৈরি করেছিল। এটি প্রাথমিকভাবে ব্যর্থ হয়েছিল, তবে অবশেষে রকেট বিস্ফোরণের মাত্র ২০ সেকেন্ড আগে বাইকনুর সাইট 1 প্যাড ধ্বংস করে দেয়। স্ট্রাকলভ এবং টিটোভের ক্যাপসুলটিকে সুরক্ষার জন্য টেনে আনা হয়েছিল (10 জি-এরও বেশি ত্বরণে) এবং অবতরণ 4 km প্যাড থেকে, এর দখলকারীরা আহত হয়েছে তবে অন্যথায় আহত নয়। স্ট্রেকালভ এবং টিটোভের সংকীর্ণ পলায়ন হ'ল মানব স্পেসফ্লাইটের ইতিহাসে একমাত্র প্রবর্তন ব্যবস্থার সরাসরি ব্যবহার।  তিতোভ এবং স্ট্রেকালভ পরবর্তীতে তাদের পলায়নের বার্ষিকী উদ্‌যাপন করবেন, এটিকে তাদের "দ্বিতীয় জন্মদিন" হিসাবে অভিহিত করেছিলেন।  যেহেতু এটি চালু হয়নি, মিশনটি তার প্রযুক্তিগত নিবন্ধের নাম সইুজ 7 কে-এসটি নং 16 এল দ্বারা পরিচিত; এটি সয়ুজ টি -10 হত, এর পরিবর্তে পরের বছর ব্যবহৃত একটি কোডনাম।
স্ট্রোকলভের পরবর্তী স্পেসফ্লাইট ইউরি মালিশেভ এবং ভারতীয় মহাকাশচারী রাকেশ শর্মার সাথে সয়ুজ টি -11-এর উপরে ছিল। উড়োজাহাজটি বাইকোনুর সাইটের ৩১ এপ্রিল ১৯৮৪ সালে ৩ এপ্রিল থেকে শুরু হয়েছিল এবং স্ট্রাইকোলভের আগের দুটি প্রচেষ্টার বিপরীতে সালিয়ট--সাফল্যের সাথে ডক করেছিল।  ক্রু সলিউট-7 এ আটকে ছিলেন ১৯৮৪ সালের ১১ এপ্রিল পর্যন্ত, এবং তারা যে মহাকাশযানে এসেছিল সেখানে নয়, বরং সয়ুজ টি -10, যা ইতিমধ্যে মহাকাশ স্টেশনে ডক করা ছিল তার পুনরায় মডিউলে ফিরে এসেছিলেন।
১৯৯০ সালের ১ আগস্ট থেকে ১০ ডিসেম্বর পর্যন্ত তিনি সয়ুজ টিএম -10 এর মিরের ফ্লাইটে ইঞ্জিনিয়ার ছিলেন, গেনাডি মানাকভ এবং জাপানি রিপোর্টার- কসমোনাওট টয়োহিরো আকিয়ামার সাথে । ১৩০ দিনে, এটি ছিল তার দীর্ঘতম স্পেসফ্লাইট।